في يوم من الأيام، راجل لقى شرنقة فراشة وخدها معاه البيت.
بعد كام يوم، الراجل شاف فتحة صغيرة في الشرنقة. قعد يتفرج لعدة ساعات على الفراشة وهي بتحاول بالعافية تخرج جسمها من الفتحة الصغيرة دي. وبعدين وقفت.
فالراجل قرر يساعد الفراشة. جاب سكينة وعمل فتحة أكبر في الشرنقة. الفراشة خرجت من الشرنقة بس كان جسمها ضعيف وجناحاتها صغيرة ورفيعة. الفراشة مقدرتش تطير.
في الحقيقة، الفراشة قضت باقي حياتها بتزحف على الأرض بجسم ضعيف وجناحات رفيعة. عمرها ما قدرت تطير.
الراجل تصرف بطيبة قلب بس مكانش فاهم إنه عمل حاجة غلط. لما الفراشة بتخرج من الشرنقة، لازم تكافح. المجهود اللي بتبذله عشان تخرج من الشرنقة بيخلي السوائل تتحرك من جسم الفراشة لجناحاتها. ده بيساعد الفراشة تكون جاهزة للطيران. لو الفراشة مكافحتش عشان تخرج من الشرنقة، جناحاتها مش هتاخد السوائل دي وعمرها ما هتقدر تطير.
ساعات المشاكل والكفاح هما بالظبط اللي محتاجينه في حياتنا. لو عشنا حياتنا من غير أي مشاكل، عمرنا ما هنتعلم ولا هنكبر. مش هنبقى أقوياء زي ما كان ممكن نكون وعمرنا ما هنطير.
فالمرة الجاية لما تواجه تحدي أو مشكلة، افتكر الفراشة دي.
كافح شوية - وبعدين طير!
ليه الفراشة مقدرتش تطير؟ عشان ___ .
خرجت من الشرنقة من غير كفاح محدش علمها تطير كل الفراشات الجديدة مبتعرفش تطير الراجل كسر جناحاتها